Zdenko Kasáč

Dr. h. c. prof. PhDr. Zdenko Kasáč, CSc. (* 15. august 1924, Poltár – 29. marec 2017) bol literárny historik, vysokoškolský pedagóg.

 Životopis 
Po vychodení ľudovej školy v Poltári študoval v rokoch 19351943 na gymnáziách v Lučenci a v Tisovci. V rokoch 19431944 študoval na Právnickej fakulte, v rokoch 19451949 študoval slovenčinu, filozofiu a francúzštinu na Filozofickej fakulte Slovenskej univerzity v Bratislave. Počas štúdia na vysokej škole pracoval dva roky ako tlačový referent a neskôr ako prednosta kabinetu na Povereníctve zdravotníctva. 

Od roku 1950 pôsobil ako profesor na gymnáziu v Lučenci, v rokoch 19521953 ako profesor na Vyššej hospodárskej škole v Banskej Bystrici. Bol riaditeľom Jedenásťročnej strednej školy v Žarnovici (19531955). V rokoch 19551958 pracoval na Odbore školstva Krajského národného výboru v Banskej Bystrici ako krajský školský inšpektor. V rokoch 19581980 a 19831990 prednášal slovenskú literatúru 20. storočia na Pedagogickej fakulte v Banskej Bystrici, kde v rokoch 19601968 vykonával zároveň funkciu prodekana. V rokoch 19801982 pôsobil ako lektor slovenského jazyka na Inštitúte slovanských štúdií na univerzite v Štrasburgu. Od roku 1990 žije na dôchodku v Banskej Bystrici. 

Vedeckú hodnosť kandidát vied o umení získal v roku 1966. V roku 1968 získal akademický titul doktor filozofie a v roku 1969 sa habilitoval na docenta teórie a dejín slovenskej literatúry. V roku 1980 získal hodnosť profesora teórie a dejín slovenskej literatúry. 7. septembra 2004 mu bol udelený čestný titul doctor honoris causa Univerzity Mateja Bela. 

Bol literárne činný od roku 1941, keď začal publikovať v Národných novinách, Novom rode. Neskôr publikoval v Pravde, Novom slove, Eláne, Tvorbe, Slovenských pohľadoch, Romboide, Slovenskej literatúre, v ktorých publikoval stovky recenzií, kritík, statí a štúdií o vychádzajúcich knihách, najmä básnických. V 60. rokoch sa začal zaoberať poéziou protifašistického odboja publikovanou v čase druhej svetovej vojny a počas SNP. Výsledky výskumu zhrnul do monografie Slovenská poézia protifašistického odboja 19381945 (1974). Túto problematiku vypracoval aj v akademických syntézach Dejiny Slovenska 5 (1985). Spoločne s Albínom Baginom pripravil vysokoškolskú učebnicu z dejín slovenskej literatúry. Podal prehľad o disidentských a exilových spisovateľoch. Je autorom viacerých ďalších príručiek pre stredoškolských učiteľov slovenčiny. Je zostavovateľom viacerých básnických antológií a výberov z tvorby básnikov Jána Raka, Miloša Krnu, Alexandra Pockodyho, Štefana Atilu Brezányho, slovenskej nadrealistickej poézie. Spoluautor učebníc literatúry pre rozličné typy stredných škôl.

 Ocenenie 
 V roku 1966 bol ocenený Medailou J.A.Komenského a v roku 1994 Pamätnou medailou za zásluhy o rozvoj vysokého školstva v Banskej Bystrici

 Dielo 
 Slovenská poézia protifašistického odboja 1938 – 1945 (Bratislava, 1974)
 Dejiny slovenskej literatúry 5 (Bratislava, 1984), spoluautor
 Antológia slovenskej literatúry 20. storočia (Bratislava, 1985), spoluautor
 Dejiny Slovenska 5 (Bratislava, 1985), spoluautor
 Dejiny slovenskej literatúry 3. Novšia slovenská literatúra (1918 – 1945) (Bratislava, 1986), spoluautor
 Dotvárame obraz národnej literatúry (Banská Bystrica, 1991)
 Slovenská literárna avantgarda (Banská Bystrica, 1996)
 Evanjelici v dejinách slovenskej kultúry (Liptovský Mikuláš, 1997), spoluautor
 Z kultúrnych dejín Slovenska (Banská Bystrica, 1998)
 Svetová literatúra 20. storočia (Banská Bystrica, 1998; 2., doplnené vydanie 2001) 
 Povstalecká literárna tradícia (Banská Bystrica, 2000).

 Referencie 

 Literatúra 
 Kto bol kto v Banskej Bystrici v roku 2001
 Slovník slovenských spisovateľov 20. storočia
 LOMENČÍK, Július: Zdenko Kasáč v kontexte banskobystrického učiteľského vzdelávania a kultúrneho prostredia mesta (Skice k portrétu). In: SNOPKOVÁ, Blanka (ed.): Významné osobnosti v dejinách Banskej Bystrice : Fenomén osobnosti vo výskume regionálnych dejín (Zborník príspevkov). Banská Bystrica : Štátna vedecká knižnica v B. Bystrici, 2010, s. 251  265.

 Externé odkazy 


Kategória:Slovenskí literárni historici
Kategória:Slovenskí autori náučnej literatúry
Kategória:Slovenskí publicisti
Kategória:Slovenskí vysokoškolskí pedagógovia
Kategória:Osobnosti z Poltára